Theodorus Enslin
Theodorus Enslin Res apud Vicidata repertae: Nativitas: 25 Martii 1925; Chester Obitus: 21 Novembris 2011; Milbridge Patria: Civitates Foederatae Americae Theodorus Vernon Enslin fuit poeta Americanus consociatus cum Origin periodico et domo editoria eiusdem nominis a Sidneio Corman temperatis. Late habetur unus ex poetis Americanis avant-garde in studiis musicis maxime versatus. Enslin natus est in Pennsylvaniae vico Chester. Pater eius fuit vir studiis biblicis eruditus, mater autem magistra linguae Latinae. Compositioni musicae Cantabrigiae in Massachusetta studuit. Eius magistra Nadia Boulanger fuit, quae prima in eo scriptoris facultates cognovit. Itaque Theodorum, ut amori poesis insisteret, cohortabatur. Ipse postea dixit: "Malo compositor putari qui verbis, non notis, utitur." The Work Proposed, eius primus liber, sumptibus domus editoriae Origin anno 1958 prolatus est. Enslin in Cenomannicam anno 1960 commigravit, et postea in Vasingtonia Comitatu ibi habitavit, operam variis operibus dans, ac bacula ambulandi faciens et venumdans. Scaena Cenomannicensis est pars integra poesis eius, ut vita secreta, non solum geographica, sed tam remota a moda litteraria et academia quam vita quotidiana in physica et sociali Civitatum Foederatarum margine sinit. Ranger (1978) est unum ex gravissimis poematibus longis Americanis altero dimidio saeculi XX prolatis. Enslin mortuus est in Cenomannicae vico Milbridge die 21 Novembris 2011.